
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL VIEŠOJO ADMINISTRAVIMO ĮSTATYMO NUOSTATŲ ĮGYVENDINIMO
2014 m. vasario  21   d.  Nr. AT-149
Šakiai


Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu, Lietuvos Respublikos viešojo administravimo įstatymu (Žin., 1999, Nr. 60-1945; 2006, Nr. 77-2975) bei atsižvelgdamas į Lietuvos Respublikos Seimo kontrolieriaus 2014 m. vasario 14 d. raštą Nr. 4D-2013/2-315/3D-498 „Dėl Seimo kontrolieriaus rekomendacijų”,


įpareigoju:


1. rajono savivaldybės administracijos skyrių vedėjus užtikrinti, kad rengiant atsakymus į savivaldybėje gautus asmenų kreipimusis, būtų vadovaujamasi Viešojo administravimo įstatymo nuostatomis, jie būtų teikiami motyvuotai, pagrįsti teisiniu reglamentavimu, atitinkantys rajono savivaldybės administracijoje turimą informaciją, kad būtų užtikrinta besikreipiančių asmenų teisė į tinkamą viešąjį administravimą ir Vietos savivaldos įstatyme įtvirtintas savivaldybės veiklos skaidrumo principas.


2. rajono savivaldybės administracijos Bendrojo skyriaus vedėją su įsakymu pasirašytinai supažindinti skyrių vedėjus. 

Direktorius

Juozas Puodžiukaitis 

